cyanic-selkie/wikianc huggingface dataset:
Միխայիլ Գելֆանդ
Կենսագրություն
Միխայիլ Գելֆանդի պապը ՝ Իզրաիլ Գելֆանդը, եղել է ԽՍՀՄ֊ում հայնտի մաթեմատիկոս, Մոսկվայի պետական համալսարանում բազմաթիվ մաթեմատիկական խմբակների հիմնադիր ։ Բացի մաթեմատիկայից, Իզրաիլ Գելֆանդը մի շարք աշխատություններ է  հեղինակել ՝ կենսաբանության, նեյրոֆիզիոլոգիայի և բժշկության ասպարեզներում։
Միխայիլը, հետևելով Իզրաիլ Գելֆանդի օրինակին, ավարտել է Մոսկվայի պետական համալսարանի մեխմաթի ֆակուլտետը, այնուհետև շարունակել է իր աշխատանքները բիոինֆորմատիկայի և կենսաբանության բնագավառներում։
Միխայիլ Գելֆանդը Մոսկվայի Մ. Վ. Լոմոնոսովի անվան պետական համալսարանի պրոֆեսոր է, որտեղ նա դասավանդում է Բիոինժեներիա և բիոինֆորմատիկա ֆակուլտետում։
Գելֆանդը հանդիսանում է նաև «Троицкий вариант — наука» թերթի խմբագրի տեղակալը ։
Գիտական գործունեություն
Գելֆանդի գիտական հետազոտությունների շրջանակը կազմում են ՝ համեմատական գենոմիկան, մետագենոմիկան, գեների և գենոմի ֆունկցիոնալ գործունեության և նյութափոխանակության հիման վրա կատարվող վերակառուցումները, կարգավորող ազդանշանների որոնումը, նյութափոխանակության և կարգավորող ուղիների էվոլյուցիան, այլընտրանքային սփայսինգը, ԴՆԹ հաջորդականությունների վիճակագրությունը։
Հասարակական գործունեություն
Միխայիլ Գելֆանդը «Диссернет» առցանցային նախագծի հիմնադիրներից մեկն է, որը զբաղվում է գիտական կոչումների հանձնման և թեզերի պաշտպանության ոլորտում գրանցվող չարաշահումների և մեքենայությունների բացահայտումներով։
Գելֆանդը հանդիսանում էր Ռուսական ընդդիմության կոորդինացման խորհրդի (22 հոկտեմբեր 2012 թվական ֊ 19 հոկտեմբեր 2013 թվական) անդամ, որտեղ նա հակադրվում էր ուլտրանացիոնալիստական ուժերին և պաշտպանում էր գիտական համայնքի շահերը։
Գելֆանդը տարատեսակ ուսուցողական միջոցառումների մշտական մասնակից է։ Նա կարդում է դասախոսություններ ՝ բիոինֆորմատիկա, բիոքիմիա և մաթեմատիկա թեմաներով ։ Նա "Էվոլյուցիա" հիմնադրամի ղեկավարներից մեկն է, որը ստեղծված է գիտա֊լուսավորական գաղափարների տարածմանը օժանդակելու համար ։
Ծանոթագրություններ
Կատեգորիա:Ռուս կենսաբաններ Կատեգորիա:Կենսաբանական գիտությունների դոկտորներ Կատեգորիա:Ռուս գիտնականներ Կատեգորիա:Մոսկվայի պետական համալսարանի դասախոսներ Կատեգորիա:Եվրոպական ակադեմիայի անդամներ Կատեգորիա:Մոսկվայի պետական համալսարանի շրջանավարտներ Կատեգորիա:Ռուս հասարակական գործիչներ
Մխիթար Վարագյան
Մխիթար Նորիկի Վարագյան, Հայաստանի Հանրապետության Ազգային ժողովի նախկին պատգամավոր։
Ծանոթագրություններ
Կատեգորիա:ՀՀ Ազգային ժողովի պատգամավորներ Կատեգորիա:Հայ քաղաքական գործիչներ Կատեգորիա:Հայ ճարտարագետներ Կատեգորիա:Հայ տեխնոլոգներ
(536) Մերապի
(536) Մերապի (Merapi), աստերոիդ աստերոիդների գոտու արտաքին մասում։ Հայտնաբերվել է 1904 թվականի մայիսի 11-ին Ջորջ Պետերսի կողմից Վաշինգտոնում ։
Միջին հեռավորությունը Արեգակից կազմում է 3,502348 ա. մ., առավելագույնը մոտենում է 3,2052 ա. մ. հեռավորության վրա և հեռանում 3,7995 ա. մ., իսկ Երկրի ուղեծրին Մերապի աստերոիդը նվազագույնը մոտենում է 2,2581 ա. մ. հեռավորության վրա ։ Արեգակի շուրջ մեկ ամբողջական պտույտ է կատարում 2394,07 երկրային օրվա ընթացքում, իր ուղեծրով շարժվելով միջինում 0,150371 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 19,43° անկյուն։
Մերապի աստերոիդը պատկանում է Կիբելեի աստերոիդների ընտանիքին։ Այս ընտանիքի աստերոիդները շարժվում են Արեգակի շուրջ 3,27 - 3,7 ա. մ. մեծ կիսաառանցքներով, էքսցենտրիսիտետը` փոքր է քան 0,3 և ուղեծրի թեքումը` փոքր քան 25°։
Արտաքին հղումներ
Կատեգորիա:Կիբելեի ընտանիքի աստերոիդներ Կատեգորիա:1904 թվականին հայտնաբերված աստղագիտական մարմիններ Կատեգորիա:Ջորջ Պետերսի կողմից հայտնաբերված աստերոիդներ Կատեգորիա:Աստերոիդների գոտու արտաքին մասի աստերոիդներ
Մերի Ռիչարդսոն
Մերի Ռելեյ Ռիչարդսոն (Mary Raleigh Richardson, ), կանադական ծագմամբ բրիտանացի սուֆրաժիստուհի, Ֆաշիստների բրիտանական միության կանանց ստորաբաժանման առաջնորդ։
Կենսագրություն
Նրա ամենահայտնի վանդալային գործողությունների մեկը «Հայելիով Վեներան» կտավի վնասումն էր։ 1914 թվականի մարտի 10-ին Ռիչարդսոնը հայտնվել է Լոնդոնի ազգային պատկերասրահում և դանակով մի քանի հարված հասցրել կտավին ։ Հետագայում նա գրել է, որ բողոքի այդ գործողությունն ուղղված էր իր ընկերուհու՝ տիկին Էմմելին Պանկհյորսթի ձերբակալման դեմ ։
Շուտով Ռիչարդսոնը միացել է Ֆաշիստների բրիտանական միությանը և Էլամ Նորայի ու Մերի Ալենի հետ միասին դարձել միության կանանց ստորաբաժանման առաջնորդ ։ Պաշտոնապես նրա հաստիքը կոչվում էր «քաղաքական քարտուղար»։ 1935 թվականին, հիասթափվելով կանանց հարցի վերաբերյալ միության ունեցած դիրքորոշումից, լքել է այն և դադարեցրել իր գործունեությունը քաղաքական գործընթացներում ։
Որդեգրել է Ռոջեր Ռոբերտ անունով տղայի։ 1953 թվականին հրապարակել է «Ծիծաղելի մարտահրավեր։ Մարտնչող սուֆրաժիստուհու ինքնակենսագրականը, որը Ազգային պատկերասրահում վնասել էր հայտնի Հայելիով Վեներան կտավը» (Laugh a Defiance. The autobiography of the fighting Suffragette who slashed the famous Rokeby Venus in the National Gallery!) աշխատությունը ։ Մահացել է 1961 թվականի նոյեմբերի 3-ին Մեծ Բրիտանիայի Հասթինգս քաղաքում։
Արտաքին հղումներ
Կատեգորիա:Բրիտանացի ֆաշիստներ Կատեգորիա:Բրիտանացի սուֆրաժիստուհիներ Կատեգորիա:Վիկտորիանական դարաշրջանի կանայք Կատեգորիա:Բրիտանացի ֆեմինիստներ Կատեգորիա:Մեծ Բրիտանիայի քաղաքական գործիչներ
Արքայական դամբարան (Նորվեգիա)
Տեղեկություններ
Արքայական դամբարանում գտնվում են երկու սարկոֆագներ։ Սպիտակ մարմարե սարկոֆագում հանգչում են Հոկոն VII-ը (1872–1957) և թագուհի Մոդ Մեծբրիտանացին (1869–1938), կանաչ սարկոֆագում՝ Նորվեգիայի թագավոր Օլաֆ V (1903–1991) և գահաժառանգ Մարթա Շվեդացին (1901–1954)  :
Արքայական դամբարանում են գտնվում նաև Նորվեգիայի թագավոր Հակոն V-ի (1270–1319) և թագուհի Էվֆիմիա Ռուգենացու (1270–1312), ինչպես նաև թագավոր Սիգուրդ Խաչակրի (1090–1130) մասունքները։ Մասունքներն այստեղ են տեղափոխվել Օսլոյի սուրբ Մարիամ եկեղեցուց և Հալվարդ տաճարից։
Ծանոթագրություններ
Կատեգորիա:Դամբարաններ Կատեգորիա:Օսլոյի գերեզմանատներ
Դալնեե (ավան, Մարյինի շրջան)
Դալնեե (Дальнє), ավան Ուկրաինայի Դոնեցկի մարզի Մարյինի շրջանում։
2001 թվականի տվյալներով Դալնեե ավանում բնակվում էր 403 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Մարյինի շրջանի բնակավայրեր Կատեգորիա:Ուկրաինայի ավաններ
Ջրային լուծույթ
Ջրային լուծույթ, այն լուծույթն է, որի լուծիչը ջուրն է։ Այն հիմնականում ցուցադրվում է քիմիական հավասարումների մեջ՝ համապատասխան քիմիական բանաձևին ավելացնելով (լ-թ)։ Օրինակ՝ կերակրի աղի կամ նատրիումի քլորիդի (NaCl) լուծույթը ջրի մեջ կներկայացվի Na+(լ-թ) + Cl−(լ-թ)։ Ջրային բառը (որը առաջացել է aqua բառից ) նշանակում է ջրին կապված կամ ջրի մեջ լուծված ։ Քանի որ ջուրը հիանալի լուծիչ է, այն քիմիայի մեջ ամենատարածված լուծիչն է։ Քանի որ ջուրը հաճախ օգտագործվում է որպես լուծիչ փորձերի ժամանակ, լուծույթ բառը վերաբերում է ջրային լուծույթին, եթե լուծիչը նշված չէ ։ Ոչ ջրային լուծույթը այն լուծույթն է, որի լուծիչը հեղուկ է, բայց ջուր չէ ։
Բնութագիր
Այն նյութերը, որոնք հիդրոֆոբ են («ջրավախ») լավ չեն լուծվում ջրում, մինչդեռ հիդրոֆիլները («ջրասեր») լավ են լուծվում։ Հիդրոֆիլ նյութի օրինակ է նատրիումի քլորիդը։ Ջրային լուծույթում ջրածնի իոնները (H+) և հիդրօքսիդի իոնները (OH−) գտնվում են հավասարակշռության մեջ ([H+][OH−] = Kw = 1 x 10−14 298 K): Թթուները և հիմքերը նույնպես լավ լուծվում են ջրում ։ Օրինակ՝ քլորաջրածինը (HCl) ջրածնի իոնի տարանջատման պատճառով ջրում շատ լավ է լուծվում։ Նատրիումի հիդրօքսիդը (NaOH) ուժեղ հիմք է, ջրում լուծվում է տրոհվում հիդրօքսիդ իոնի ։
Ջրային լուծույթները կարող են նաև պարունակել հիդրատացված ատոմային ջրածին և հիդրացված էլեկտրոններ։
Էլեկտրոլիտներ
Էլեկտրական հոսանքը արդյունավետ անցկացնող ջրային լուծույթները կոչվում են ուժեղ էլեկտրոլիտներ, մինչդեռ վատ հաղորդիչները համարվում են թույլ էլեկտրոլիտներ։ Այդ ուժեղ էլեկտրոլիտները նյութեր են, որոնք ամբողջությամբ իոնացված են ջրի մեջ, թույլ էլեկտրոլիտները ջրի մեջ իոնացման փոքր աստիճան են ցուցաբերում ։ Իոնների՝ լուծիչով ազատ տեղաշարժվելու ունակությունը ջրային ուժեղ էլեկտրոլիտային լուծույթի հատկանիշ է։ Թույլ էլեկտրոլիտի լուծույթում լուծվող նյութերը նույնպես առկա են իոնների տեսքով, բայց միայն փոքր քանակությամբ ։
Ոչ էլեկտրոլիտները նյութեր են, որոնք լուծվում են ջրի մեջ, սակայն պահպանում են իրենց մոլեկուլային ամբողջականությունը (չեն տարանջատվում իոնների)։ Օրինակ՝ շաքար, միզանյութ, գլիցերին և մեթիլսուլֆոնիլմեթան (MSM):
Ռեակցիաներ
Ջրային լուծույթներում սովորաբար ընթանում են փոխանակման ռեակցիաներ։ Փոխանակման ռեակցիաները կամ կրկնակի տեղակալման ռեակցիաները, երբ իոնային միացությունների բաղադրիչ մասերը փոխանակվում են մեկը մյուսով՝ առաջացնելով երկու նոր միացություն ։
Ջրային լուծույթներում, այս ռեակցիան տեղի է ունենում, երբ երկու ջրային ուժեղ էլեկտրոլիտային լուծույթները խառնվում են և առաջանում է չլուծվող, պինդ նստվածք։ Նյութի ջրում լուծվելու ունակությունը որոշվում է նրանով, թե արդյոք նյութը կարող է գերազանցել ջրի միջմոլեկուլային ուժերը, որոնք առկա են ջրի մոլեկուլների միջև։ Եթե նյութը չունի ջրում լուծվելու հատկություն, այն համարվում է նստվածք ։
Արտաքին հղումներ
Կատեգորիա:Լուծույթներ Կատեգորիա:Իոններ Կատեգորիա:Վիքիպեդիա:ՈՒՎ 2023-ի հոդվածներ
Ընկերական խաղ
Ընկերական խաղ-սպորտային մրցակցություն, երկրի առաջնության և գավաթի խաղերի շրջանակներից դուրս։ Ընկերական խաղի մասնակիցների համար հաշիվը այնքան կարևոր չէ, որքան խաղի որակը։ Սովորաբար այդպիսի խաղերն անցկացվում են մրցաշարի ընդմիջման ժամանակ կամ կանոնավոր մրցաշրջանից առաջ։ Բացի այդ՝ խաղում բացակայում են կանոնները, օրինակ, կարևոր չէ փոփոխությունների քանակը, բացակայում են նախազգուշացումները և այլն։
Ընկերական խաղերի նշանակետը համարվում է մարտավարության, խաղավարժության մարզումը, խաղային և ստանդարտ կոմբինացիաների խաղարկումը, թիմի թեկնածուների գործողությունների ստուգումը, թիմի հիմնական կազմի որոշումը թիմային մրցույթներում։
Միջազգային ընկերական խաղերը ազգային հավաքականների համար մի փոքր տարբերվում են նրանով, որ իրականացվում է ամբողջական վիճակակագրություն, և սպորտային ղեկավար կազմակերպությունը կարող է սահմանափակել թուլացած իրավունքները։
Կատեգորիա:Ֆուտբոլային եզրույթներ
Բուզլուխչայ
Ծանոթագրություններ
Կատեգորիա:Ադրբեջանի գետեր Կատեգորիա:Կուրի ավազանի գետեր
Ալար (գետ)
Ալար, գետ Կիլիկիայում, նրա արևմտյան մասում։ Սկիզբ է առնում Գյոքդաղ լեռներից և թափվում Միջերկրական ծովը Կարփուզրմակից մի քանի կմ հեռավորության վրա ։
Ծանոթագրություններ
Կատեգորիա:Կիլիկիայի գետեր Կատեգորիա:Միջերկրական ծով թափվող գետեր
.ad
.ad, Անդորրայի վերին մակարդակի ազգային դոմենը։ Մուտք է գործել 1996 թվականին, և Գուգլի հաշվարկներով արդեն 2008 թվականին այն օգտագործում էր 1 300 000 կայք ։ Այս դոմենով գրանցվել կարող են միայն Անդորրայի բնակիչները և ապրանքանիշերի սեփականատերերը, ընդ որում դոմենի անունը պետք է նույնը լինի, ինչ ապրանքանիշն է։ Օգտատերերի անձնական էջերն կրում են nom.ad հասցեն ։ Դոմենի կազմակերպիչն է «Servei de Telecommunicacions d'Andorra» ընկերությունը, գրանցող կազմակերպությունը՝ «Nic.ad»-ը։
2-րդ և 3-րդ մակարդակի դոմեններ
Այս ազգային դոմենում 2009 թվականի հունվարի տվյալներով հաշվվում է մոտ 1 910 000 կայք
Ներկայումս օգտագործվում և գրանցման ընդունվում են երրորդ մակարդակի հետևյալ դոմենային ածանցյալները (համապատասխանաբար գոյություն ունեն նաև 2-րդ մակարդակի այսպիսի դոմեններ)՝
Դաչնոե (ավան, Մարյինի շրջան)
Դաչնոե (Дачне), ավան Ուկրաինայի Դոնեցկի մարզի Մարյինի շրջանում։
2001 թվականի տվյալներով Դաչնոե ավանում բնակվում էր 1 684 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Մարյինի շրջանի բնակավայրեր Կատեգորիա:Ուկրաինայի ավաններ
IndiePub Entertainment
indiePub Entertainment, ամերիկյան ընկերություն, որը մասնագիտացված համակարգչային խաղերի հրապարակմամբ։ Հիմնադրվել է 2007 թվականին GreenScreen Interactive Software անունով, Take-Two Interactive-ից հեռացած մշակողների կողմից։ 2008 թվականից մինչև 2012 թվականը ընկերությունը կրել է Zoo Entertainment անվանումը։
Պատմություն
Ընկերությունը հիմնադրվել է 2007 թվականին GreenScreen Interactive Software անունով, Take-Two Interactive-ից հեռացած Ռայան Բրէնթի, Մարկ Սերեմեթի և Սյուզան Կամմինգսի կողմից, ովքեր զբաղվել են 2K բրեդնդի զարգացմամբ։ Ընկերության առաջին տնօրենը դարձավ GT Interactive-ի հիմնադիր Ռոն Հայմովիցը։ Սրանից մեկ տարի առաջ, Բրէնտը ստիպված էր լքել Take-Two ընկերությունը, այն բանի հետո երբ մեղավոր ճանաչվեց ակցիաների հետ կապված մախինացիաների գործում։ Հայմովիցը հավատացրեց Newsweek հրատարակությանը, որ Բրէնտը նոր ընկերությունում չի զբաղվելու ֆինանսական հարցերով և չի ընդգրկի տնօրենների խորհուրդում   ։
2008 թվականի ապրիլին GreenScreen Interactive Software հայտարարեց երկու նոր ընկերությունների գնման մասին՝ Destination Software և Zoo Digital Publishing, ինչպես նաև նշվեց, որ ընկերությունը արդեն ունի նոր ենթաբաժին՝ Zoo Games, որը զբաղվելու էր պատահական խաղերի մշակմամբ ։ Նույն թվականի մայիսին հայտնի դարձավ, որ Mandalay Media ընկերությունը պատրասվում է գնել GreenScreen Interactive-ը, սակայն մեկ ամիս անց հայտարարվեց, որ գործարքը չեղարկվել է ։
2008 թվականին ընկերությունը վերանվանվե դառնալով՝ Zoo Entertainment, Inc։ Ընկերության բրիտանական մասնաճյուղը, որը հայտնի էր ինչպես Zoo Digital Publishing հետ գնվեց նախկին տերերի կողմից և դարձավ Zushi Games անկախ ընկերություն ։ Այդ ժամանակ ստուդիային էր պատկանում նաև SuperVillain Studios-ը, որը նույնպես գնվեց նախկին տերերի կողմից ։
2009 թվականի փետրվարին ընկերությունը ստեղծեց վեբ կայք՝ 2Bee Games, որը թույլ էր տալիս ինդի խաղերի մշակողներին տեղադրել իրենց նախագծերը կայքում և մասնակցել մրցույթին, որտեղ հաղթող ստանում էր ընկերության հետ գործարք կնքելու հնարավորություն ։ 2009 թվականի մայիսին Zoo-ն ստացավ բրիտանական Empire Interactive ընկերության մտավոր սեփականության օգտագործման ամբողջական իրավունք ։
2010 թվականի մայիսին 2Bee Games նախագիծը վերաթողարկվեց indiePub անունով ։ 2011 թվականի վերջին indiePub թողարկեց նոր նախագիծ, որն իրենից ներկայացնում էր սոցալիական ցանց և առցանց խանութ, որ թույլ էր տալիս անհայտ մշակողներին վաճառել իրենց նախագծերը ։ Նույն ժամանակ ըներությունը հեռացվեց NASDAQ բորսաից, որի համար պատճառ հանդիսացավ մեծ կորուստները։ Սրանից հետո ընկերության բաժնետոմսերը ընկան 70%-ով  ։ 2012 թվականի մայիսի 25-ին ընկերությունը փոխարինեց անվանումը դառնալով ndiePub Entertainment ։
Ընկերությունը դադրեցրեց իր գործունեությունը 2013 թվականի վերջին ։
Ծանոթագրություններ
Կատեգորիա:Ընկերություններ Կատեգորիա:Ընկերություններ այբբենական կարգով Կատեգորիա:Ստուդիաներ Կատեգորիա:Համակարգչային խաղեր Կատեգորիա:Համակարգչային խաղերի արտադրողներ ըստ երկրի Կատեգորիա:Համակարգչային խաղեր արտադրողներ այբբենական կարգով
Ջենովայի կոնֆերանս (1922)
Ջենովայի կոնֆերանս, տնտեսական և ֆինանսական հարցերով միջազգային կոնֆերանս։ Տեղի է ունեցել ապրիլի 10-ից մայիսի 19-ը, Ջենովայում (Իտալիա)։
Մասնակից պետությունները
Մասնակցել են արևմտյան 28 պետությունների և Խորհրդային Ռուսաստանի (ՌԽՖՍՀ) ներկայացուցիչները։ ԱՄՆ-ի ներկայացուցիչը մասնակցել է որպես դիտորդ։ Ռուսաստանի պատվիրակության աշխատանքը ղեկավարել է Լենինը՝ որպես նախագահ, ով, սակայն, կուսակցության ԿԿ որոշմամբ չմեկնեց։ Ջենովայի նախագահի տեղակալն էր Չիչերինը, որը և լիազորված էր նախագահի իրավունքներով։ Անդամներն էին՝ Լ․ Կրասինը, Մ․ Լիտվինովը, Վ․ Վորովսկին, Ա․ Ռուձուտակը, Ա․ Իոֆֆեն, Ն․ Ռակովսկին, Ալեքսանդր Հարությունի Բեկզադյանը (Հայաստանի ներկայացուցիչ), Նարիման Նարիմանովը, Բ․ Մդիվանին, Ա․ Շլյապնիկովը։
Ռուսաստանի պատվիրակությունը Ջենովայի կոնֆերանսում ներկայացնում էր ոչ միայն ՌԽՖՍՀ-ի, այլև խորհրդային մյուս հանրապետությունների (Ուկրաինա, Բելառուսիա, Վրաստան, Հայաստան, Ադրբեջան, Բուխարա, Խորեզմ), ինչպես նաև Հեռավոր Արևելքի հանրապետության շահերը։ Կապիտալիստական պետությունների ներկայացուցիչներից Ջենովայի կոնֆերանսում առավել ակտիվ դեր էին խաղում Դեյվիդ Լլոյդ Զորջը, Ջորջ Քերզոնը (Մեծ Բրիտանիա), Կ․ Վիրտը, Վ․ Ռատենաուն (Գերմանիա), Լ․ Ֆակտան (Իտալիա), Ժ․ Բարտուն, Կ․ Բարրերը (Ֆրանսիա)։
Նպատակ
Ջենովայի կոնֆերանսի հրավիրման (Անտանտի գերագույն խորհրդի որոշմամբ) պաշտոնական նպատակն էր «Կենտրոնական և Արևելյան Եվրոպայի տնտեսական վերականգնման» միջոցառումներ մշակելը։ Կոնֆերանսի մասնակցիները հետաքրքրված էին Կենտրոնական և Արևելյան Եվրոպայի վերակառուցման ռազմավարություն մշակել, ինչպես նաև հարաբերություններ հաստատել եվրոպական կապիտալիստական պետությունների և բոլշևիկյան Ռուսաստանի հետ։
Խորհրդային պատվիրակությունը կտրականապես մերժեց այդ պահանջները և առաջ քաշեց հակապահանջներ՝ օտարերկրյա ինտերվենտների և բլոկադայի պատճառավնասները հատուցելու վերաբերյալ (եթե Ռուսաստանի մինչպատերազմյան և պատերազմական պարտքերը կազմում էին 18,5 միլիարդ ռուբլի ոսկով, ապա օտարերկրյա ինտերվենտների և բլոկադայի պատճառած վնասները կազմում էին մինչև 50 միլիարդ ռուբլի ոսկով)։ Սակայն, առաջնորդվելով կապիտալիստական պետությունների հետ տնտեսական կապերը վերականգնելու ձգտմամբ, սովետական պատվիրակությունը հայտարարեց, որ խորհրդային Ռուսաստանը պատրաստ է ընդունել մինչպատերազմյան պարտքերն ու նախկին սեփականատերերի կոնցեսիաներ ստանալու նախապատվելի իրավունքը, պայմանով, որ խորհրդային պետությունը ճանաչվի դեյուրե, նրան ցուցաբերվի ֆինանսական օգնություն, չեղյալ համարվեն ռազմական պարտքերն ու դրանց տոկոսները։
Նշանակություն
Ջենովայի կոնֆերանսում մեծ նշանակություն ունեցավ ընդհանուր զինաթափման մասին սովետական պատվիրակության առաջարկությունը։ Սակայն ինչպես այդ առաջարկությունը, այնպես և ֆինանսատնտեսական փոխադարձ պահանջների հարցերը կոնֆերանսում չլուծվեցին։ Ֆինանսատնտեսական հարցերի քննարկումը շարունակվեց Հաագայի կոնֆերանսում։
Տես նաև
Կատեգորիա:Կոնֆերանսներ
(537) Պաուլի
Միջին հեռավորությունը Արեգակից կազմում է 3,069652 ա. մ., առավելագույնը մոտենում է 2,3636 ա. մ. հեռավորության վրա և հեռանում 3,7757 ա. մ. ։ Արեգակի շուրջ մեկ ամբողջական պտույտ է կատարում 1964,41 երկրային օրվա ընթացքում, իր ուղեծրով շարժվելով միջինում 0,183261 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,89° անկյուն։
Ըստ Տոլենի սպեկտրալ դասակարգման պատկանում է D դասին ։
Արտաքին հղումներ
Կատեգորիա:Աստերոիդների դաս D Կատեգորիա:1904 թվականին հայտնաբերված աստղագիտական մարմիններ Կատեգորիա:Օգյուստ Շառլուայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Համադանի ավիաբազա
Համադան ավիաբազա ( Hamadân; Ahmatan — ավիաբազա Համադան), Իրանի Իսլամական Հանրապետությանը պատկանող ռազմական ավիաբազա, որը տեղակայված է Համադան քաղաքի մոտ։ Պատկանում է Իրանի ռազմաօդային ուժերին։
2015 թվականի նոյեմբերի 23-ից սկսած ավիաբազան օգտագործվում է նաև Ռուսաստանի Դաշնության օդատիեզերական ուժերի կողմից ։ Այստեղ տեղակայված ինքնաթիռները և ուղղաթիռները հանդիսանում են Սիրիայում Ռուսաստանի ՌՕՈՒ–ի խմբավորման բաղկացուցիչ մաս։ Ռուսական Ту-22М և Су-34 ռազմական ինքնաթիռները թռիչքներ են իրականացնում ավիաբազայից՝ հարվածելու ԻԼԻՊ-ի հենակետերին և պաշտպանական շրջաններին Սիրիայի տարածքում։
2016 թվականի օգոստոսին Իրանի պաշտպանության նախարար Հոսսեին Դեղանը հայտարարեց, որ Համադան ավիաբազան տրամադրվել է ռուսական օդատիեզերական ուժերի օգտագործմանը՝ Սիրիայի կառավարության խնդրանքով և Ռուսաստանը կարող է օգտագործել այն, ինչքան ժամանակ որ պետք է ։
Արտաքին հղումներ
Կատեգորիա:Իրանի ավիաբազաներ Կատեգորիա:Սիրիական ճգնաժամ Կատեգորիա:Համադանի շենքեր և կառույցներ
One Cold Night
One Cold Night, Seether խմբի դեբյուտային, համերգային, ակուստիկ ալբոմ։ Այն թողարկվել է 2006 թվականին։ One Cold Night-ը հնչում է MTV Unplugged սերիայի մեջ։ One Cold Night ալբոմը ներառում է Disclaimer, Karma and Effect և Fragile ալբոմների երգերը։
Ստեղծագործությունների ցանկը
1․	"Gasoline" 	2:57
2.	"Driven Under" 4:58
3.	"Diseased" 	3:46
4.	"Truth" 	5:15
6.	"Tied My Hands"	5:16
7.	"Sympathetic" 	4:12
8.	"Fine Again" 	5:05
9.	"Broken" 	4:17
10.	"The Gift" 	5:36
11.	"Remedy" 	3:41
12.	"Plastic Man" 	3:34
13.	"The Gift 4:24
Ջերմակլանիչ ռեակցիաներ
Ջերմակլանիչ ռեակցիաներ, Էնդոթերմային ռեակցիաներ ( <հուն. ἔνδον – ներս և θέρμη – ջերմություն), քիմիական ռեակցիաներ, որոնք ընթանում են ջերմություն կլանելով։ Ջերմակլանիչ ռեակցիաների ջերմային էֆեկտը կախված է փոխազդող նյութերի բնույթից, ռեակցիային մասնակցող նյութերի ագրեգատային վիճակից ևն։ Ջերմության կլանումով առաջացած նյութերը կոչվում են էնդոթերմային։ Ջերմակլանիչ ռեակցիաներ են օզոնի ստացումը, հանքանյութերից մետաղների վերականգնման ռեակցիաները, ֆոտոսինթեզը, քայքայման ռեակցիաների մեծ մասը։
Տես նաև
Կատեգորիա:Քիմիական թերմոդինամիկա
Այնու
Այներ, տեղաբնիկ հնագույն ժողովուրդ, որ յամատո ճապոնացիներից և ռուսներից առաջ ապրել է Օխոտի ծովի ափամերձ տարածքներում, ներառյալ Ճապոնիայի հյուսիսային կղզիները, Ռուսաստանի Կամչատկա թերակղզու հարավը, Կուրիլյան և Սախալին կղզիները, Խաբարովսկի երկրամասը  ։ Այս ժողովրդի ծագումնաբանության վերաբերյալ տարբեր վարկածներ կան, դրանցից մեկի համաձայն նրանց նախնիները եկել են Հայկական լեռնաշխարհից։ Ճապոնական պատմական աղբյուրներում այս ժողովուրդը հիշատակվում է էզո անվանումով (Ezo (蝦夷)):
Պաշտոնապես Ճապոնիայում հաշվվում է այնու ժողովրդի մոտավորապես 25.000, ոչ պաշտոնապես՝ 200.000 և ավելի ներկայացուցիչ (ճապոնական հասարակությունում գրեթե համապարփակ ուծացման ենթարկվելու հետևանքով այնու ժողովրդի բազում ներկայացուցիչներ պատկերացում չունեն իրենց նախնիների մասին)։ 2000 թվականի տվյալներով՝ այսպես կոչված մաքուր այնուների թվաքանակը գնահատվել է 300-ի սահմաններում ։
1966 թվականին արձանագրվել է այնուերեն խոսող շուրջ 300, 2008 թվականին՝ 100 անհատ ։
Արտաքին հղումներ
Կատեգորիա:Ճապոնիայի ազգեր Կատեգորիա:Ազգային փոքրամասնություններ
Հովհաննես Մարիկյան
Հովհաննես Մերգելոսի Մարիկյան (, Վրաստանի Բոգդանովկայի (այժմ Նինոծմինդայի մունիցիպալիտետ) շրջանում։ Հայ բանաստեղծ, մանկավարժ։ Վրաստանի հայ գրողների «Վերնատուն» միության անդամ (1999)։
Կենսագրություն
Հովհաննես Մարիկյանը ծնվել է Վրաստանի Նինոծմինդայի շրջանի Հեշտիա գյուղում Մերգելոսի Մարիկյանի և Մարիա Գոմցյանի ընտանիքում։ 1969 թվականին ավարտել է Հեշտիայի թիվ 1 միջնակարգ դպրոցը։
1970 և 1974-1992 թվականներին դասավանդել է Հեշտիա գյուղում։ 1971 թվականին զորակոչվել է ԽՍՀՄ Զինված ուժեր։ Պահեստային սպա է։ Հեղինակ է 8 չափածո և արձակ ժողովածուների։
Լույս է տեսել Հովհաննես Մարիկյանի «Մորս համար» (1993), «Կալանված կարոտ» (1999), «Հառաչող ողբերգություն» (1999), «Ցավի բողբոջներ» (2000), «Կյանք կյանքից հետո» (2002), «Ավանդապաշտ հերոսուհու փնջածաղիկը» (2006), «Հարազատը հարազատին սատար» (2008), «Մայրամուտ» (2013) ժողովածուները։ Տպագրվել է նաև «Վերնատուն», «կամուրջ»  տարեգրքերում, Վրաստանի, Հայաստանի պարբերականներում։ Պարգևատրվել է Հայաստանի Հանրապետության սփյուռքի նախարարության պատվոգրով, Վրաստանում Հայաստանի Հանրապետության դեսպանության շնորհակալագրով։ 2017 թվականի նոյեմբերի 11-ին, Հովհաննես Մարիկյանը պարգևատրվեց Հայաստանի Հանրապետության սփյուռքի նախարարության  <<Մայրենիի դեսպան>> մեդալով` սփյուռքում մայրենի լեզվի անաղարտության պահպանման գործում ունեցած նշանակալի ներդրման  համար  ։
Ընտանիք
Կինը՝ մանկավարժ Օֆելյա Մարկոսյան։ Ունի 6 երեխա՝ 5 ազջիկ (Մարիա, Սեդա, Ֆլորա, Արփինե, Արմինե) 1 արու զավակ (Մերգելոս) և  6 թոռ ։
Արտաքին հղումներ
Կատեգորիա:Հայ բանաստեղծներ Կատեգորիա:Հայ մանկավարժներ
Կլոդ Զիդի
Կլոդ Զիդի (ֆրանս.` Claude Zidi, ), ֆրանսիացի ռեժիսոր, սցենարիստ, պրոդյուսեր և օպերատոր։ Աշխատել է հիմնականում կատակերգության ժանրում։ Երկու անգամ արժանացել է «Սեզար» մրցանակի։
Կենսագրությունը
Կլոդ Զիդին ծնվել է 1934 թվականի հուլիսի 25-ին` Փարիզում։ Հիմնական կրթությունն ստանալուց հետո ընդունվել է Լուի Լյումիերի անվան լուսանկարչության և կինոյի բարձրագույն տեխնիկական դպրոց` ստանալով բեմադրող օպերատորի մասնագիտություն, որից հետո ծառայել է բանակում։ Կինեմատոգրաֆում նրա կարիերան սկսվել է 1958 թվականից։ Շուրջ տաս տարի աշխատել է օպերատորի օգնական։ Որպես գլխավոր օպերատոր, 1969 թվականին նկարահանել է «Էլիզա, կամ իսկական կյանք» կինոնկարը։
Որպես կատակերգական ժանրի ռեժիսոր, նրա դեբյուտը կայացել է 1971 թվականին, երբ նկարահանել է «Նորակոչիկները խենթանում են» կինոնկարը` «Les Charlots» («Շառլո») երաժշտական խմբի կատակերգուների մասնակցությամբ։ Այդ նույն դերասանների մասնակցությամբ, նա հետագայում նկարահանել է ևս երեք ֆիլմ։
Հանդիսատեսի կողմից ջերմորեն ընդունվեցին նաև նրա «Նա սկսում է զայրանալ» («Մանանեխը հարվածում է քթին» 1974թ.) և «Տեսադաշտից մի կորցրու» (1975թ.) կինոնկարները` Պիեռ Ռիշարի և Ջեյն Բիրկինի մասնակցությամբ, «Թևիկը կամ տոտիկը» (1976թ.) և «Խառնակչություն» (1978թ.) կինոնկարները Լուի դը Ֆյունեսի մասնակցությամբ, «Հրեշը» (1977թ.)` Ժան Պոլ Բելմոնդոյի և Ռաքել Ուելչի մասնակցությամբ, «Շշմած տեսուչը» (1980թ.)` Ժերար Դեպարդիեյի և Կոլյուշի մասնակցությամբ, ինչպես նաև «Բանզայ» (1983թ.) կինոնկարը` Կոլյուշի մասնակցությամբ։
Հետագայում Կլոդ Զիդիի ֆիլմերը ձեռք բերեցին ծաղրա-նմանակման ուղղվածություն, որը հիանալի կերպով արտահայտվում է «Բացեք, ոստիկանությունն է» (1984թ.) կինոնկարում։ Այդ ֆիլմն արժանացել է «Սեզար» կինոմրցանակին, իսկ անձամբ Կլոդ Զիդին ստացել է մրցանակ` որպես լավագույն ռեժիսոր։ Հետագայում նա նկարահանեց նաև այդ ֆիլմի շարունակությունները` «Բացեք ոստիկանությունն է 2» («Ծախվածներն ընդդեմ ծախվածների» 1989թ.) և «Բացեք, ոստիկանությունն է 3» («Սուպերծախվածները» 2003թ.) կինոնկարները։ Հարկ է նշել նաև Կլոդ Զիդիի «Համընդհանուր լրտեսություն» (1991թ.) կինոնկարը, որի ռեմեյքը` «Ճշմարտանման սուտ» կինոնկարը, 1994 թվականին նկարահանել է ռեժիսոր Ջեյմս Քեմերոնը։
Կլոդ Զիդիի վերջին ֆիլմերից մեկը, որն ունեցել է անհավանական կոմերցիոն հաջողություն, դա «Աստերիքսն ու Օբելիքսն ընդդեմ Կեսարի» (1999թ.) կինոնկարն է։
Անձնական կյանքը
Կլոդ Զիդին ունի չորս երեխա` դերասանուհիներ Հելեն Զիդին և Մարի Զիդին, ռեժիսոր Ժյուլիեն Զիդին և օպերատոր Կլոդ Զիդի-Կրտսերը։
Մեկուսացած լեզու
Մեկուսացված լեզուն այն լեզուն է, որը չի մտնում այժմ հայտնի որևէ լեզվաընտանիքի մեջ։ Այդպիսով մեկուսացված լեզուն կազմում է առանձին ընտանիք, որը կազմված է միայն այդ լեզվից։ Ամենահայտնի օրինակներն են՝ շումերերենը, նիվհերենը, էլամերենը, հաձան, բուրուշասկին։ Մեկուսացված կոչվում են միայն այն լեզուները, որոնց համար գոյություն ունեն բավականին տվյալներ և ընդգրկումը որևէ ընտանիքի մեջ ապացուցված չի եղել նույնիսկ ուժեղացված փորձերից հետո։ Այլ դեպքում այդպիսի լեզուները կոչվում են չդասակարգված լեզուներ։
Կատեգորիա:Լեզու
Միխայիլ Կուրիլկո-Ռյումին
Միխայիլ Միխայլովիչ Կուրիլկո-Ռյումկին (Михаи́л Миха́йлович Кури́лко-Рю́мин, ), խորհրդային և ռուսական թատրոնի նկարիչ, բեմանկարիչ, գեղանկարիչ, մանկավարժ, պրոֆեսոր։ Ռուսաստանի գեղարվեստի ակադեմիայի ակադեմիկոս (1995 թվականից, թղթակից անդամ` 1988 թվականից), Ռուսաստանի ժողովրդական նկարիչ (1993)։
Կենսագրություն
Միխայիլ Կուրիլկո-Ռյումինը ծնվել է 1923 թվականի փետրվարի 8-ին Պետրոգրադում։ Հայրենական մեծ պատերազմի մասնակից է, ռազմաճակատում վիրավորվելու արդյունքում կորցրել է ձեռքը և զորացրվել։ Մինչ պատերազմի ավարտն աշխատել է Ֆրունզե քաղաքի Ղրղզական օպերայի և բալետի թատրոնում որպես նկարիչ։ Սովորել է այնտեղ տարհանված թատրոնի ճանաչված նկարիչների մոտ, ովքեր մինչև տարհանումն աշխատել են Մեծ թատրոնում (Տամարա Դյակով) և Մոսկվայի գեղարվեստական ակադեմիական թատրոնում (Վիկտոր Սելիվանով, Տատյանա Սերեբրյակովա և Ֆրիդա (Իրինա) Էլիասսոն)։ Որպես թատերական նկարիչ` նրա առաջին ինքնուրույն բեմադրություններն են եղել Չիո-Չիո-Սան օպերան և «Ռովիզոր» կատակերգությունը։
1945 թվականին ընդունվել է Կինեմատոգրաֆիայի Համառուսաստանյան պետական ինստիտուտ,  որտեղ նրա դասխոսներն էին Ֆեոդոր Բոգորոդսկին, Յուրի Պիմենովը, Գրիգորի Շեգալը, Բորիս Դուբրովսկի-Էշկեն։ Մոսկվայում նրա առաջին աշխատանքն է եղել Ալեքսանդր Գրիբոյեդովի «Խելքից պատուհաս» պիեսը, որը 1952 թվականին բեմադրել է Մարիա Կնեբելը Կենտրոնական մանկական թատրոնի բեմում։ Թատրոնում գրեթե կեսդարյա աշխատանքի ընթացքում Կուրիլկո-Ռյումինը ձևավորել է ավելի քան երկու հարյուր ներկայացում Ալմաթիի, Աստրախանի, Բուդապեշտի, Դնեպրոպետրովսկի, Վլադիկավկազի, Դոնեցկի, Կաունասի, Մինսկի, Մոսկվայի, Պրահայի, Սարատովի, Սվերդլովսկի, Օմսկի, Ուֆայի, Ֆրունզեի թատրոններում։ Նրա կողմից ձևավորած կինոնկարների թվում նշանակալի  է «Աղմկոտ օր» ֆիլմը, որը նկարահանվել է 1960 թվականին ռեժիսոր Աանատոլի Էֆրոսի կողմից, Վիկտոր Ռոզովի պիեսի  հիման վրա։ 1951-1962 թվականներին Կուրիլկո-Ռյումինը դասավանդել է Կինեմատոգրաֆիայի Համառուսաստանյան պետական ինստիտուտում, 1962 թվականին դարձել է Վ. Սուրիկովի անվան Մոսկվայի արվեստի ինստիտուտի պրոֆեսոր։ Ապրել է Մոսկվայում՝ Պոկրովսկու դարպասների մոտակայքում գտնվող տանը։ Մահացել է 2012 թվականի մարտի 16-ին։ Թաղված է Մոսկվայում՝ Տրոեկուրովսկի գերեզմանատանը։
Ընտանիք
Կուրիլկո-Ռյումինը հարգել է իր ծնողների և նախնիների հիշատակը և կրքոտ կերպով պաշտպանել  նրանցից, ովքեր այլ բանի արժանի չէին, բացի քամահրանքից,
Արտաքին հղումներ
Կատեգորիա:Ռուսաստանի թատերական նկարիչներ Կատեգորիա:Խորհրդային թատերական նկարիչներ Կատեգորիա:ԽՍՀՄ նկարիչների միության անդամներ Կատեգորիա:ՎԳԻԿ-ի շրջանավարտներ Կատեգորիա:Տրոեկուրովյան գերեզմանատանը թաղվածներ Կատեգորիա:Հայրենական պատերազմի 1-ին աստիճանի շքանշանակիրներ Կատեգորիա:«Հայրենիքին մատուցած ծառայությունների համար» 3-րդ աստիճանի շքանշանի ասպետներ Կատեգորիա:«Հայրենիքին մատուցած ծառայությունների համար» 4-րդ աստիճանի շքանշանի ասպետներ Կատեգորիա:ՌԽՖՍՀ վաստակավոր նկարիչներ Կատեգորիա:Խորհրդային մանկավարժներ Կատեգորիա:Խորհրդային նկարիչներ Կատեգորիա:Ռուս բեմանկարիչներ
Ֆուտբոլի Անգլիայի Սուպերգավաթ 2013
Ֆուտբոլի Անգլիայի Սուպերգավաթ 2013 (2013 FA Community Shield), Անգլիայի Սուպերգավաթի 91-րդ խաղարկումը, որն անցկացվել է 2013 թվականի օգոստոսի 11-ին Լոնդոնի Ուեմբլի մարզադաշտում: Հանդիպմանը մասնակցել են 2012/13 թվականների Պրեմիեր լիգայի չեմպիոն «Մանչեսթեր Յունայթեդը» և 2012/13 թվականների Անգլիայի գավաթակիր «Ուիգան Ատլետիկը» ։ Արդյունքում 2։0 հաշվով հաղթել է «Մանչեսթեր Յունայթեդը»։
Արտաքին հղումներ
Կատեգորիա:Ֆուտբոլի Անգլիայի Սուպերգավաթ Կատեգորիա:Մանչեսթեր Յունայթեդի հանդիպումներ
Գորկու անվան մշակույթի և հանգստի զբոսայգի (Տագանրոգ)
Հաստատության պաշտոնական անվանումն է «Մշակութային-ժամանցային գործունեության կենտրոն» համայնքային ինքնավար հաստատություն։
Աշխարհագրություն
Այսօրվա դրությամբ Գորկու անվան մշակույթի և հանգստի զբոսայգին գտնվում է Պետրոսի, Սոցիալիստիչեսկայա փողոցներով, Բոլշայա Սադովայա նրբանցքով, Կանատնայա փողոցով և Մալայա Սադովայա նրբանցքով սահմանափակված տարածքում։
Պատմություն
1806 թվականի ապրիլի 2-ին (14-ին) Տագանրոգի քաղաքագլուխ բարոն Բ. Կամպենհաուզենի ներկայացմամբ քաղաքում Դեղատնային այգի ստեղծելու թույլտվություն է ստացվել ։ Նույն թվականի հունիսի 30-ին Ռոստովի նահանգի հողաչափ, ինժեներ Շարժինսկին ներկայացրել է այգու հատակագիծը, որի մի մասը հատկացվում էր դեղատնային տնկարկներին, մյուսը` պտղատու և դեկորատիվ ծառերին և խաղողի վազերին։ Ամռանն ու աշնանը կատարվել են հողային աշխատանքներ, որոնց համար օգտագործվել են բանտարկյալները։ Նախագծվել են տնկարկներ, մի քանի ծառուղիներ և կածաններ, փորվել են հորեր, կառուցվել շինություններ պահակների և գործիքները պահելու համար, տնկվել են առաջին բույսերը ։
Անտոն Չեխովը 1887 թվականին քրոջն ուղղված նամակում այգու մասին գրել է. «Եղա այգում։ Երաժշտություն էր հնչում։ Այգին հոյակապ է։ Շրջանը լի էր մարդկանցով»։ Այգու մասին Չեխովը գրել է նաև իր մի քանի ստեղծագործություններում։
1909 թվականին այգու ծառերն ամբողջությամբ հատվել են և տնկվել են նորերը։
Զբոսայգին մի քանի անգամ արժանացել է «Մշակույթի և հանգստի լավագույն զբոսայգի» կոչմանը։
2008 թվականին ընդունվել է «Դոնպրոյեկտռեստավրացիա» կազմակերպության մշակած «Զբոսայգու վերակառուցման և բարեկարգման ծրագիրը», որը ի թիվս այլի, ներառում էր նաև այգու ներսում անվաչմուշկային հրապարակի կառուցումը ։
2012 թվականի հոկտեմբերին Գորկու զբոսայգում հյուրախաղերով հանդես է եկել Վորոնեժի օվկիանարիումի շարժական դելֆինարիումը ։
2014 թվականի հուլիսին զբոսայգու վարչակազմը զոդել է զբոսայգու` դեպի Կանատնայա փողոցը դուրս եկող դռնակը ։ Այդ որոշումը հիմնավորվում է հարակից շրջանների բնակիչների պահվածքով, որոնք աղբ էին թափում զբոսայգու տարածքում ։
Շախմատի տաղավար
Առաջին անգամ շախմատի-շաշկու տաղավարը այգում սկսել է գործել 1928 թվականի մայիսին. այն զբաղեցնում էր 1927 թվականին կառուցված մեկհարկանի ընթերցատաղավարի դարավանդներից մեկը ։ 1992 թվականին տաղավարը վերակառուցվել է և դարձել սրճարան։ 2012 թվականին շենքը վերակառուցվել է և օգոստոսի 4-ին մեծ հանդիսավորությամբ կրկին բացվել որպես շախմատի տաղավար ։ Բացման արարողությանը ներկա են եղել Ռուսաստանի փոխվարչապետ Արկադի Դվորկովիչը և Ռոստովի մարզի նահանգապետ Վասիլի Գոլուբևը ։ Բացման արարողությանը Վ. Գոլուբևը հանդես է եկել նույն թվականի աշնանը տաղավարում մարզպետի գավաթի մրցաշար կազմակերպելու առաջարկով ։
Շախմատի տաղավարում վերանորոգումից հետո անցկացվում են նաև նկարչական և լուսանկարչական ցուցահանդեսներ ։
Արտաքին հղումներ
Կատեգորիա:Զբոսայգիներ այբբենական կարգով Կատեգորիա:Տագանրոգի զբոսայգիներ Կատեգորիա:1806 հիմնադրումներ Ռուսաստանում Կատեգորիա:Տագանրոգի տեսարժան վայրեր
.ae
.ae, Արաբական Միացյալ Էմիրությունների վերին մակարդակի ազգային դոմենը, ղեկավարվում է առանձին՝ .aeDA կազմակերպության Telecommunications Regulatory Authority-ի կողմից։
Երկրորդ և երրորդ մակարդակի դոմենների գրանցում
Նշելով լրացուցիչ ենթադոմենների կատեգորիան՝ Գրանցումը թույլատրվում է անմիջականորեն երկրորդ մակարդակում (ազատ գոտում) և երրորդ մակարդակում (սահմանափակ տարածք)։ 1995-ից մինչև 2003 թվականը .co.ae subdomain-ը օգտագործվել է առևտրային նպատակներով, սակայն 2003 թ. ԱՄԷ-ի կողմից վերափոխվել է առևտրային օգտագործման նպատակով երկրորդ մակարդակի դոմենային գրանցումների համար։ Սակայն առկա .co.ae' գրանցման հարթակում գրանցումը թույլատրվում էր միայն սեփականատիրոջ ցանկությամբ, երբ .ae տիրույթը հանձնվել է TRA (Հեռահաղորդակցության կարգավորող մարմին-Telecommunications Regulatory Authority), հրապարակվեց նոր հնարավորություն subdomain.co.ae-ի համար, ըստ որի, այն նախատեսված է միայն տեղական կոմերցիոն ընկերությունների համար, որոնք պահպանում են ընկերության անունը և, որոնք ա գտնվում են ընկերության բիզնեսի ոլորտում։
Ընդհանուր առմամբ, ենթադոմենների կառուցվածքը հետևյալն է.
.ae դոմենում կարող են գրանցվել միայն .ae հավատարմագրված անձինք։
Հավատարմագրված գրանցողներ
2015 թվականի ապրիլի 26-ին գործում էին 20 հավատարմագրված գրանցողներ .ae դոմենում ։
Ծանոթագրություններ
ae
Արդար դատավորները
«Արդար դատավորները» կամ «Ճշմարտացի դատավորները», Գենտյան խորանի ստորին մասի ձախ հատվածի պաննոն, որը նկարել է Յան վան Էյքը կամ նրա եղբայր Հուբերտ Վան Էյքը 1430 -1432 թվականներին։ Ենթադրվում է, որ պաննոյի վրա պատկերված են մի քանի ժամանակակից գործիչների դիմանկարներ, այդ թվում և Ֆիլիպ Գթասիրտը և հնարավոր է նկարիչներ Հուբերտը և Յան վան Էյքը։ Պաննոն գողացվել է 1934 թվականին և այդպես էլ չի գտնվել ։
Հափշտակություն
Պաննոն ցուցադրվել է Բելգիայի Գենտ քաղաքի Սուրբ Բավոնի տաճարում՝ Գենտյան խորանի մնացած մասերի հետ միասին մինչև այն պահը, երբ այն գողացվել է 1934 թվականի ապրիլի 10-ի գիշերը, հավանաբար բելգիացի Արսե՛նե Գոդերտայերի կողմից (Լեդե, 1876 թվականի դեկտեմբերի 23 - Դենդերմոնդե, 1934 թվականի նոյեմբերի 25)  ։ Գողության հաջորդ օրը Գենտի ոստիկանության կոմիսար Անտուան Լույստերբորգսը կարճ ժամանակով եղել է հանցագործության վայրում, նախքան մոտակա պանրի խանութում տեղի ունեցած գողությունը  հետաքննելը։
Ինչպես երևում էր, պաննոն խնամքով հանվել էր շրջանակից՝ մնացած պաննոները թողնելով անվնաս։ Դատարկ տարածության մեջ ֆրանսերեն լեզվով թողնված էր «Վերսալի պայմանագրով Գերմանիայից վերցված» գրությունը։ Սա ակնարկ էր, որ Գենտյան խորանը, որը Առաջին համաշխարհային պատերազմի ժամանակ գերմանական ուժերի կողմից Բեռլին են տեղափոխել, պետք է վերադարձվեր ըստ Վերսալի պայմանագրի 247-րդ հոդվածի։ Ապրիլի 30-ին Գենտի եպիսկոպոսը մեկ միլիոն բելգիական ֆրանկ փրկագնի պահանջ է ստացել, որից սակայն Բելգիայի նախարարը հրաժարվել է։ Երկրորդ նամակը ուղարկվել է մայիսին։
Բելգիայի կառավարությունն այնուհետև բանակցություններ սկսեց հափշտակողի հետ՝ պնդելով, որ, քանի որ կորցրած պաննոն ազգային հարստություն էր, թեմի սեփականության շահը ստորադաս էր ազգի շահերին։ Գողի և կառավարության միջև նամակագրությունը շարունակվել է մինչև հոկտեմբեր՝ փոխանակելով առնվազն 11 նամակ։ Գողը բարեխղճանքից ելնելով վերադարձրեց պաննոյի երկու մասերից մեկը (Սուրբ Հովհաննես Մկրտչի գրիզայլ նկարը)։
1934 թվականի նոյեմբերի 25-ին ինքնահռչակ գող Արսե՛նե Գոդերտայերը մահանալուց հայտնեց իր փաստաբանին, որ ինքը միակն է, ով գիտի, թե որտեղ է թաքնված գլուխգործոցը, և որ այս գաղտնիքը նա իր հետ տանելու է գերեզման ։ Գոդերտայերը իր փաստաբանին՝ Ժորժ դե Վոսին ասաց. «Միայն ես գիտեմ, թե որտեղ է Գենտյան խորանը։ Այդ տեղեկությունը դրված է գրասեղանիս աջ կողմում գտնվող դարակում, «mutualité» գրառմամբ ծրարի մեջ»։ Դե Վոսը գտավ փրկագնի պատճենները և չուղարկված մի գրություն, որտեղ ասվում էր, որ «(այն) գտնվում է մի վայրում, որտեղից ոչ ես, ոչ էլ որևէ մեկը չի կարող վերցնել՝ առանց հանրության ուշադրությունը գրավելու»։ Դե Վոսը միայն մեկ ամիս հետո է ոստիկանությանը տեղեկացրել Գոդերտայերի խոստովանության մասին։ Ոստիկանությունը համարեց որ գողը Գոդերտայերն էր։ Հավանականություն կա նաև, որ ենթադրվող գողը՝ Գոդերտայերը, չէր կարող միայնակ գործել և նա պետք է ներսից օգնություն ունենար, հավանաբար՝ տաճարի չորս խնամակալներից մեկի կողմից։ Մի քանի հոգի պնդում էին, որ գիտեն պաննոյի գտնվելու վայրը և լայնածավալ որոնումներ են անցկացվել այն գտնելու համար։ Պաննոն երբեք չի վերականգնվել, և այժմ ենթադրվում է, որ այն ոչնչացվել է։ Մինչ օրս Գենտյան խորանի գործը դեռ չի փակվել ։
Փոխարինման պատճենը
Պաննոն փոխարինվել է պատճենող Ջեֆ Վան դեր Վեկենի կողմից ստեղծված պատճենով 1945 թվականին։ Վան դեր Վեկենը նկարի համար որպես պաննո օգտագործել է երկու դար պահված պահարանի դարակը։ Նա անհետացած նկարի կրկնօրինակը պատրաստեց մի օրինակի հիման վրա, որը Միշել Կոքսը (1499-1592) պատրաստել էր XVI դարի կեսերին Իսպանիայի Ֆիլիպ II թագավորի համար և պահվում էր Բելգիայի Գեղեցիկ արվեստների թագավորական թանգարանում։ Որպեսզի իր պատճենը ներդաշնակության մեջ լինի Գենտյան խորանի մյուս պաննոների արտաքին տեսքի հետ, Վան դեր Վեկենը կիրառեց մոմի մի շերտ՝ նմանատիպ թաղանթ ստեղծելու համար։ Վան դեր Վեկենը մի փոքր նշում արեց, որ իր աշխատանքը կրկնօրինակ է` ձիավորներից մեկին տալով Բելգիայի այն ժամանակվա թագավոր Լեոպոլդ III-ի դեմքի դիմագծերը ։
Նկարը ժողովրդական մշակույթում
Պաննոն նշանավոր խորհրդանշական դեր է ունեցել Ալբեր Քամյուի « Անկումը» վեպում (1956 թվական)։ Վեպի գլխավոր հերոսը՝ Ժան-Բապտիստ Կլամենսը պնդում է, որ գտել է այս նկարը «Մեխիկո Սիթի» անվանում ունեցող բարում, և նկարի գտնվելու վայրը գաղտնի պահելը նրան ուժ է տալիս, նա իրեն զգում է նոր  «ապաշխարող դատավորի» դերում։
Պաննոն կարելի է տեսնել նաև Նետ հեռուստասերիալում (3րդ եթերաշրջան, 16րդ դրվագ), Ռա ալ Գուլի որջում ճաշասեղանի վրա։
Ծանոթագրություններ
Կատեգորիա:Յան վան Էյքի նկարներ Կատեգորիա:Արվեստի գողացված գործեր
Դենտինիո
Դենտինիո (Dentinho, իրական անունն է Բրունո Ֆերեյրա Բոնֆիմ (Bruno Ferreira Bonfim), 19 հունվարի, 1989, Սան Պաուլու, Բրազիլիա), բրազիլացի ֆուտբոլիստ, Դոնեցկի «Շախտյորի» հարձակվող։ Խաղացել է Բրազիլիայի ֆուտբոլի երիտասարդական հավաքականում։
Ակումբային
«Կորինտիանսում» դեբյուտը կայացել է 2007 թվականին՝ «Պալմեյրասի» դեմ խաղում։ Թիմում առաջին գոլը խփել է Լիգա Պալուսիտայի շրջանակներում՝ «Ֆլումինենսեի» դեմ խաղում։ 2008 թվականին դարձավ թիմի առաջատարներից մեկը և օգնեց «Կորինտիանսին» վերադառնալ Սերիա Ա։ 2008 թվականին հայտնվեց տեղեկություն, որ Դենտինիոյով հետաքրքրվում են այնպիսի ակումբներ, ինչպես օրինակ «Արսենալը», «Բարսելոնան» և «Ռեալ Մադրիդը», հետո նաև «Բենֆիկան», «Վալենսիան», «Ջենոան», «Ինտերը», «Լիոնը», «Նապոլին», «Ռոման», «Ֆեներբահչեն», «Յուվենտուսը», «Զենիթը» և ԲԿՄԱն      ։
2010 թվականի մարտի 10-ին «Լիբերտադորեսի գավաթում» բացեց գոլերի հաշիվը, գոլ խփելով Կոլումբիական «Ինդեպենդիենտե Մեդելին» ակումբի դարպասը։ «Կորինտիանսում» սկսել է խաղալ 31 համարով, իսկ հետո 11։
Պայմանագիրը ակումբի հետ կնքվել էր մինչը 2013 թվականը։
(538) Ֆրեդերիկե
(538) Ֆրեդերիկե (Friederike), աստերոիդ աստերոիդների հիմնական գոտում։ Հայտնաբերվել է 1904 թվականի հուլիսի 18-ին Պաուլ Գյոցի կողմից Հայդելբերգում ։
Դենտինիո
Ակումբային
2011 թվականի մայիսի 18-ին «Կորինտիանսի» պաշտոնական կայքում հայտնվեց տեղեկություն, որ Դենտինիոն տեղափոխվում է «Դոնեցկի Շախտյոր» ։ «Կորինտիանսում» խաղալու ժամանակ (2007-2011 թվականներ) անցկացրել է 187 խաղ և խփել 55 գոլ։
(538) Ֆրեդերիկե
Ֆրեդերիկե աստերոիդը պատկանում է Հիգեայի աստերոիդների ընտանիքին, որի մեջ ներառված են այս պահին հայտնի հիմնական գոտու բոլոր աստերոիդների մոտ 1%-ը։ Ընտանիքի ներքին սահմանը անցնում է 3,06 ա. մ. հեռավորության վրա Արեգակից, իսկ արտաքին սահմանը՝ 3,22 ա. մ.-ի վրա, ուղեծրերի թեքումը ընկած է 4,2 - 5,8° միջակայքում, իսկ էքսցենտրիսիտետի սահամններն են՝ 0,109 - 0,163։
Արտաքին հղումներ
Կատեգորիա:Հիգեայի ընտանիքի աստերոիդներ Կատեգորիա:1904 թվականին հայտնաբերված աստղագիտական մարմիններ Կատեգորիա:Պաուլ Գյոցի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Դենտինիո
Ակումբային
«Շախտյորի» կազմում, Ուկրաինայի Պրեմիեր Լիգայի շրջանակներում, դեբյուտը կայացել է 2011 թվականի հուլիսի 10-ին, 2011-12 մրցաշրջանի առաջին տուրում, Դոնբաս Արենայում, Կիևի «Օբոլոնի» դեմ խաղում (4-0) ։ Այդ խաղում 57-րդ րոպեին Տեյշեյրայի փոխարեն մտնելով խաղադաշտ, 6 րոպե անց Իգոր Բերեզովսկու դարպասին գոլ խփեց։
2013 թվականի հունվարի 24-ին «Բեշիկթաշը» վարձակալեց նրան.
Հավաքականում
Բրազիլիայի երիտասարդական հավաքականում 2009 թվականին նա հաղթեց Հարավային Ամերիկայի երիտասարդական առաջնությունը։ Մրցաշարում անցկացրած վեց խաղերի ընթացքում խփեց ընդամենը մեկ գոլ՝ Չիլիի դարպասին (1-2)։
Հետաքրքիր փաստեր
Լեգենդար բրազիլացի ֆուտբոլիստ Պելեն գովել է Դենտինիոյին և ասել, որ ճիշտ ղեկավարությամբ նա կդառնա լավագույնն աշխարհում ։
Արտաքին հղումներ
Կատեգորիա:Սան Պաուլու քաղաքում ծնվածներ Կատեգորիա:Բրազիլացի ֆուտբոլիստներ Կատեգորիա:Շախտյոր Դոնեցկի ֆուտբոլիստներ Կատեգորիա:Բեշիկթաշի ֆուտբոլիստներ Կատեգորիա:Թուրքական Սուպեր լիգայի ֆուտբոլիստներ Կատեգորիա:Ֆուտբոլի հարձակվողներ
Դոլինովկա (գյուղ, Մարյինի շրջան)
Դոլինովկա (Долинівка), գյուղ Ուկրաինայի Դոնեցկի մարզի Մարյինի շրջանում։
2001 թվականի տվյալներով Դոլինովկա գյուղում բնակվում էր 11 մարդ։
Արտաքին հղումներ
Կատեգորիա:Ուկրաինայի Դոնեցկի մարզի Մարյինի շրջանի բնակավայրեր Կատեգորիա:Ուկրաինայի գյուղեր
Ալիբարդազ
Ալիբարդազ, Հայկական թաղամաս Արևմտյան Հայաստանի Դիարբեքիր քաղաքում, սուրբ Կիրակոս եկեղեցու շրջակայքում ։
Ծանոթագրություններ
Կատեգորիա:Դիարբեքիր
Ֆեդերիկո Բարոչչի
Ֆեդերիկո Բարոչչի, ծնյալ Ֆեդերիկո Ֆիորի, կոչվել է նաև Ֆիորի դա Ուրբինո (Federico Barocci, հանդիպում է նաև ազգանվան գրության Barozzi տարբերակը, ), Վերածննդի դարաշրջանի իտալացի նկարիչ և փորագրանկարիչ, ով համարվել ու համարվում է իր ժամանակի առավել աչքի ընկած և առավել մեծ ազդեցություն գործած նկարիչը Կենտրոնական Իտալիայում Նա ճանաչվել է որպես մաներիզմի ուշ շրջանի և վաղ բարոկկոյի ժամանակների խոշորագույն արվեստագետ, ով իր արվեստով ճանապարհ է հարթել Ռուբենսի համար։
Կենսագրություն
Մանուկ հասակում աշակերտել է հորը՝ քանդակագործ Ամբրոջո Բարոչչիին, ապա՝ ուրբինոցի մաներիստ նկարիչ Բատիստա Ֆրանկոյին (մոտ. 1510-1561), որից հետո քեռու՝ ճարտարապետ Բարտոլոմեո Ջենգայի (1518-1558) հետ մեկնել է Պեզարո, 1548 թվականին՝ Հռոմ, որտեղ աշխատակցել է ժամանակի համբավավոր մաներիստ նկարիչների՝ Տադեո և Ֆեդերիկո Ցուկկարիներին։
Ստեղծագործություններ
Ֆեդերիկո Բարոչչի հիմնականում ապրել է հայրենի Ուրբինոյում, կրոնական թեմաներով նկարներ ստեղծել իր բնօրրանի,, ինչպես նաև Արեցոյի, Ռավեննայի, Պեզարոյի, Միլանի, Պերուջայի, Հռոմի, Ջենովայի եկեղեցիներում ։ Մի շարք գործեր ստեղծել է Ռուդոլֆ II կայսեր, Իսպանիայի արքա Ֆիլիպ II-ի, Հռոմի պապ Պիոս IV-ի պատվերով։
Ֆեդերիկո Բարոչչի ուշ շրջանի աշխատանքներում մաներիզմի տարրերն արդեն գրեթե բացակայում են, և դրսևորվում է բարոկկոյի հաղթական մուտքը (Błogosławiona Michalina z Pesaro, Święty Hieronim) ։ Նա առանձնահատուկ ուշադրություն է նվիրել գույնին, կիրառել վառ երանգներով երփնապնակ։ Նուրբ, թեթև լուսավորմամբ ստեղծել է ներդաշնակորեն համադրվող գույների սահունություն։ Սիրում էր կրկնել, որ՝ «Ինչպես հնչյունների ներդաշնակությունը հաճույք է պարգևում ունկերին, այդպես էլ գծերի, գույների, երանգների ներդաշնակությունը՝ աչքերին» ։
Բարոչչիի արվեստն իր ազդեցությունն է թողել կերպարվեստի Սիենայի և Բոլոնիայի դպրոցների ներկայացուցիչների, ինչպես նաև 17-18-րդ դարերի շատ նկարիչների ոճի վրա (ներառյալ Ռենիին, Ռուբենսին, Ֆրանչեսկո Վաննիին, Վենտուրա Սալիմբենիին և այլ նշանավոր արվեստագետների) ։
Արտաքին հղումներ
‎
Կատեգորիա:Իտալացի նկարիչներ Կատեգորիա:Վերածննդի նկարիչներ Կատեգորիա:Մաներիզմ Կատեգորիա:Բարոկկո ոճի նկարիչներ‎
Վիբորգի հրշեջ դեպո
Վիբորգի հրշեջ դեպո, Վիբորգի հրշեջ մասի շենք, որը կառուցվել է 1906 թվականին ճարտարապետ Բրյունոլֆ Բլումկվիստի նախագծով։ Հյուսիսային մոդեռն ոճով կառուցված շենքն ընդգրկված է ճարտարապետական հուշարձանների ցանկում և մինչ օրս օգտագործվում է նախնական նշանակությամբ։
Պատմություն
19-րդ դարի վերջին Վիբորգ քաղաքը մեծապես աճեց, ավելացավ շենքերի հարկայնությունը, որի արդյունքում Հրշեջային և Թատերական հրապարակներում տեղակայված փոքր հրշեջ դեպոները, ինչպես նաև քաղաքի կենտրոնում գտնվող հրդեհադիտանոցը, դադարեցին բավարարել հակահրդեհային անվտանգության պահանջները։ Հետևաբար, 1895 թվականին Վիբորգ քաղաքի ճարտարապետ Բրյունոլֆ Բլումկվիստը, ով նախընտրում էր նոր վերածննդի ոճը, նախագիծ մշակվեց հրշեջ մասի նոր հիմնական շենքի համար։ 1906 թվականին հրշեջ դեպոյի շինարարության ավարտը կարևոր փուլ դարձավ Մելնիչնայա լեռան լանջին Շկոլնայա հրապարակի կառուցապատման և ձևավորման գործում։ Ավելի վաղ, նույն ճարտարապետի նախագծի համաձայն, լեռան գագաթին կառուցվել էր հանրակրթական դպրոց, իսկ ավելի ուշ դրա հարևանությամբ կառուցվում է ոստիկանական բաժանմունքի շենքը։
Եռահարկ (մասամբ քառահարկ) վարչական շենքի արտաքին տեսքը ձևավորվել էր Հյուսիսային մոդեռնի գաղափարների ազդեցության ներքո։ Կոպտատաշ ցոկոլը շարված էր գրանիտով։ Ասիմետրիկ սվաղված ճակատը, որը հարավ-արևելյան կողմով ուղղված էր դեպի հրապարակ, գտնվում է Կուտուզովի պողոտայի անկյան տակ։ Չնայած հաստատության լրջությանը, ճարտարապետը շենքին հեքիաթային պալատի տեսք էր տվել՝ կառուցելով անսովոր ձևի բազմահարկ տանիք և ճակատը զարդարելու համար օգտագործելով բազմաթիվ տարրեր՝ բազմանկյուն կարկառամասեր, երկու փոքրիկ աշտարակներ գմբեթներով և նեղ պատուհանախորշերով, ինչպես նաև տանիքի վրա բարձրացող կենտրոնական եռանկյունաձև ճակտոնապատ-վերնաճակատ փոքրիկ աշտարակներով և հողմացույցով։
Ճակատի դեկորատիվ ձևավորումը զուգորդվում է հատակագծի ֆունկցիոնալության հետ՝ մասնավորապես, շենքի տարբերակիչ առանձնահատկությունը երկու սանդուղքներով աստիճանային վանդակն է, ինչը հնարավորություն է տալիս հրշեջներին արագ իջնել ու բարձրանալ տագնապի դեպքում։ Բացի պաշտոնյաների աշխատանքային կաբինետներից, նախագով նախատեսված էր հրշեջ մասի պետի բնակարան, ինչպես նաև գրանիտով երեսպատված հրշեջ մեքենաների ավտոտնակներ և հրդեհաշիջման սարքավորումների վերանորոգման և սպասարկման տարածքներ։ Շենքում տեղակայված պրոֆեսիոնալ հրշեջ ջոկատը փոխարինելու էր կամավոր հրշեջ ջոկատներին։ Ռեպոլսկու անվան ժողովրդական դպրոցի հարևանությամբ գտնվող շենքում անցկացվում էին ամբողջ Ֆինլանդիայի հրշեջ ջոկատների ղեկավարների մասնագիտական վերապատրաստման դասընթացներ ։
1930-ական թվականներին շենքի արտաքին տեսքը, որը համարվում էր Վիբորգի ամենաօրիգինալներից մեկը, 1930-ական թվականներին փոխվել էր բարձր մոդեռնիստական աշտարակի տիպի կցակառույցի կառուցման միջոցով, որը նախատեսված էր հրդեհաշեջ կաշեփողերի չորացման համար։ Բայց շինությանն ավելի շատ վնաս հասցրեցին Խորհրդա-ֆիննական պատերազմները (1939-1944), որի արդյունքում շենքը կորցրեց բարձր տանիքը և դրա վրա բարձրացող դեկորատիվ տարրերը։ Այնուամենայնիվ, հետպատերազմյան վերանորոգման և վերակառուցման ընթացքում ճակատային դեկորների զգալի մասը պահպանվեց և ճակատի գրավիչ ձևավորման շնորհիվ շենքը մնաց քաղաքի տեսարժան վայրերից մեկը ։
2006 թվականին, ի նշանավորում Վիբորգի հրշեջ դեպոյի և պրոֆեսիոնալ հրշեջ խմբի հարյուրամյակի, շենքի ճակատին տեղադրվել է հուշատախտակ։
Արտաքին հղումներ
Կատեգորիա:Ռուսաստանի մշակութային ժառանգության օբյեկտներ Կատեգորիա:1906 հիմնադրումներ Կատեգորիա:Վիբորգի կազմակերպություններ Կատեգորիա:Վիբորգի ճարտարապետական հուշարձաններ
Պյատիգորսկի քաղաքային օկրուգ
Քաղաք-բուժավայր Պյատիգորսկ (Муниципальное образование город-курорт Пятигорск) կամ պարզապես Պյատիգորսկի քաղաքային օկրուգ (Городской округ Пятигорск), մունիցիպալ կազմավորում Ռուսաստանի Դաշնության Ստավրոպոլի երկրամասում։ Վարչական կենտրոնը Պյատիգորսկ քաղաքն է։